สวัสดีค่ะ ถ้าหากว่าคุณรักษาตอนนี้ด้วยการเจาะระบายน้ำดีเสร็จเเล้ว หลังจากนั้นคุณก็ได้เเจ้งว่าไม่สามารถทำคีโมหรือฉายเเสงได้เเล้วเพราะด้วยสภาพร่างกายคนป่วยจึงไม่สามารถทำได้ และให้กลับมาพักรักษาตัวอยู่ที่บ้าน แบบนี้เราจะต้องปฏิบัติตัวอะไรยังไงคะ
สวัสดีค่ะ Noeyในกรณีนี้น่าจะหมายถึงการดูแลผู้ป่วยในระยะสุดท้ายแบบประคับประคองตามอาการ เพื่อให้ผู้ป่วยอยู่อย่างสบายที่สุดในวาระสุดท้ายของชีวิตซึ่งการรักษาในระยะนี้ จะเน้นไปยังการบรรเทาอาการ เพื่อให้ผู้ป่วยเจ็บปวดน้อยที่สุด ควรหลีกเลี่ยงหัตถการใดๆที่จะกระตุ้นหรือทำให้ผู้ป่วยเจ็บหรือทรมาน การให้ยาแก้ปวด การดูแลเช่นทำความสะอาดช่องปาก ไม่ให้มีเชื้อราเชื้อแบคทีเรีย หรือการทำที่นอนให้นอนสบาย มีการเป่าเย็นอยู่ตลอดนั้น ก็จะช่วยได้มาก การรับประทานอาหารในระยะนี้อาจจะต้องใส่สายอาหารร่วมด้วยเพื่อให้ผู้ป่วยได้สารอาหารที่พอเพียงซึ่งหากไม่แน่ใจว่าต้องดูแลอย่างไรบ้าง แนะนำแจ้งแพทย์ที่ดูแลเรื่องมะเร็ง เพราะจะมีหน่วยบริรักษ์หรือหน่วยดูแลผู้ป่วยในระยะสุดท้าย ที่จะสามารถให้คำแนะนำได้อย่างละเอียดและสามารถจ่ายยาแก้ปวด ยาลดอาการเหนื่อยต่างๆเพื่อให้ผู้ป่วยทรมานน้อยที่สุดอ่านเพิ่มเติม